Josep Guardiola

Josep Guardiola Sala edo Pep Guardiola (Santpedor, Bages, Katalunia, 1971ko urtarrilaren 18a) futboleko jokalari ohia eta entrenatzailea da. Gaur egun, Manchester City taldearen entrenatzailea da.

Jokalari lanetan, 1992an UEFAko Txapeldunen Liga irabazi zuen FC Barcelonarekin, eta era berean talde horrekin Espainiako Liga 6 aldiz eta Kopa birritan eskuratu zuen.

Entrenatzaile lanetan, birritan irabazi du UEFAko Txapeldunen Liga, behin Kluben Munduko Txapelketa, birritan Espainiako Liga, behin Espainiako Errege Kopa, hirutan Alemaniako Liga, bitan Alemaniako Kopa, eta behin Ingalaterrako Ligako Kopa.

Assemblea Nacional Catalana eta Òmnium Culturaleko kidea da, eta behin baino gehiagotan Kataluniaren independentziari babesa erakutsi dio. 2015eko uztailean, Kataluniako hauteskundeetarako Junts pel Sí zerrenda independentista bateratua itxiko zuela eman zen aditzera, era sinbolikoan soilik.

Kataluniako futbolariak
FC Barcelonako futbolariak
Brescia Calcioko futbolariak
AS Romako futbolariak
Futbol entrenatzaileak
Bages eskualdeko jendea
1992ko Udako Olinpiar Jokoetako futbolariak
Olinpiar Jokoetako dominadunak futbolean
1992ko Udako Olinpiar Jokoetako dominadunak